Legal Document

Category: 301

Text:
85. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Η-2347/555/78 της 13 Ιαν./15  Φεβρ. 1978 (ΦΕΚ Β΄ 123) Περί εφοδιασμού των αυτοκινήτων με κιβωτίδιο που θα περιέχει υγειονομικό υλικό πρώτων βοηθειών. Έχοντας υπόψη: 1.Τις διατάξεις της παραγρ. 26 του άρθρου 81 του Κώδικα Οδικής Κυκλοφορίας, που κυρώθηκε με το νόμο 614/77 (ΦΕΚ 167 Α΄ /1977). 2.Το έγγραφο του Υπουργείου Κοινωνικών Υπηρεσιών με αριθμό Α1β/4/14 Ιανουαρίουυ 1978, αποφασίζουμε: 1.Επιβάλλουμε στους ιδιοκτήτες των αυτοκινήτων, όλων των κατηγοριών, καθώς επίσης και στους ιδιοκτήτες των τριτρόχων μοτοσυκλεττών, την υποχρέωση εφοδιασμού των οχημάτων τους με κιβωτίδιο υγειονομικού υλικού πρώτων βοηθειών. 2.Καθορίζουμε το περιεχόμενο του κιβωτιδίου πρώτων βοηθειών, το οποίο πρέπει να αποτελείται από τα εξής είδη επιδεσμικού υλικού: α)Ένα (1) πακέτο βαμβάκι υδρόφιλο των 100 γραμμαρίων τουλάχιστο. β)Τέσσερα (4) κουτιά αποστειρωμένες γάζες. γ)Ένα (1) καρούλι (πηνίο) λευκοπλάστη. δ)Τέσσερις (4) ατομικούς επιδέσμους. ε)Δύο (2) αιματοστατικούς επιδέσμους. στ)Ένα (1) φιαλλίδιο με 200 γραμμάρια, τουλάχιστο, οινόπνευμα και ζ)Ένα φιαλλίδιο με 50 γραμμάρια, τουλάχιστο, Mercurochrome. Ειδικώς, τα αυτοκίνητα που ανήκουν στους γιατρούς, πρέπει να είναι εφοδιασμένα με κιβωτίδιο πρώτων βοηθειών το οποίο, εκτός από το παραπάνω επιδεσμικό υλικό, πρέπει να περιέχει και τα εξής είδη φαρμακευτικού υλικού: α)Τρεις (3) σύριγγες μιας χρήσεως και ένα πριονάκι θραύσεως φυσίγγων. β)Τρεις (3) φύσιγγες Atropine Sulfare. γ)Τρεις (3) φύσιγγες Diethylamide – Pyridine – 3Carboxylic Acid. δ)Ένα σωληνάριο αλοιφή Ν – Phenyl – N – Benzyl – 4 – Amino – 1 – Methylpiperidin. ε)Τρεις (3) φύσιγγες Ghlorpromazine Hydrochloride. στ)Ένα (1) κουτί δισκία Acetylsalicylic Acid. ζ)Ένα (1) κουτί 5,7 –Dichlord – 8 – Hydroxyquinaldine η)Ένα (1) κουτί δισκία Trinitrine 1%. θ)Δέκα (10) δισκία Hyoscine – N – Butyl Bromide. ι)Δέκα (10) δισκία - 7 – Chloro – 1,3 – Dihydro – 1 – Methyl –5- Phenyl – 2H – 1,4 Benzodiazepin – 2 - One. (Αντί για τη σελ. 262,9579) Σελ. 262,9579(α) Τεύχος ΣΤ13-Σελ. 93 Κώδικας Οδικής Κυκλοφορίας 21.Ε.ι.85 3.Το κιβωτίδιο πρώτων βοηθειών πρέπει να τοποθετείται στο αυτοκίνητο σε θέση που να εξασφαλίζει, σε περίπτωση ανάγκης, ευχέρεια άμεσης χρησιμοποιήσεώς του, δεν πρέπει δε να κλειδώνεται ή να τοποθετείται μέσα σ’ αυτό οποιοδήποτε άλλο αντικείμενο, εκτός από το επιδεσμικό και φαρμακευτικό υλικό. 4.Το περιεχόμενο του κιβωτιδίου πρώτων βοηθειών πρέπει, με ευθύνη των ιδιοκτητών ή των οδηγών των αυτοκινήτων, να συμπληρώνεται ανελλιπώς αμέσως μετά την κατανάλωσή του. Ειδικώς, το φαρμακευτικό υλικό του κιβωτιδίου πρέπει, με ευθύνη των γιατρών ιδιοκτητών και οδηγών των αυτοκινήτων, ν’ ανανεώνεται, λόγω των ιδιαιτέρων συνθηκών διατηρήσεώς του, τους καλοκαιρινούς κυρίως μήνες, σε μικρά χρονικά διαστήματα, όχι πέρα των δύο ετών. Η απόφαση αυτή να δημοσιευθεί στην Εφημερίδα της Κυβερνήσεως και θα αρχίσει να εφαρμόζεται μετά τρίμηνο από την δημοσίευσή της. Σελ. 262,9580(α) Τεύχος ΣΤ13-Σελ. 94 21.Ε.ι.85 Κώδικας Οδικής Κυκλοφορίας